AN DOSIER :  Voti evid Parlamant an Europ    An Europ a zo eun dra gwir : Ambroise Guellec  Europa : eun uhelvennad da hounid en-dro :  Christian Guyonvarch  War-eeun euz penn all Europa : Anne Surville  Na pegen diêz eo sevel Europa di-harzouu2008! Celia Mas Agullo  Al Letoni : eur vro vihan en eur famill vraz : Ieva Gravite  Poloniz hag Europa : youl pe diskred ? : Cédric Pellen  Iwerzon : eun demokratelez kelaouet-fall ? Tadhg Ó hIfearnáin  An Alamaned hag Europa : Antony  Heulin    ENKLASKOU :  Brezonegerien an XXIved kantved : Fañch Broudic    KELAOUI :  Ar pennad-kaoz : Le Chant des Sardinières  Kimiad Remi Derrien : M. Kermareg, F. Kerien,  D. Morris Jones, G. Kergourlay, L. Grall, F. Broudic,  S. Kernoa, R. Abjean, M. Madeg, J.-Y. Gourves,  A. Daouphars, A. Bourgès, S. Nicolas, J. Andre,  G. Kervella, F. Favereau  An istorourez e-kreiz heh istor : Fañch Colcanap  Un homme est mort : Jean-Louis Monot  Gwengamp biskoaz kemend-all : F.B.  Keleier      PENNAD-DIGORI :    Arabad deoh kredi, lennerien, ema Brud Nevez o cheñch doare. Kelaouennou politikel a-walh a zo evel-se, daoust ma neus ket nemeur e brezoneg. Sed nemaom ket o vond den em lakad da zisklêria peseurt dibabou ho-peus dober na pehini al listenn wella. Tamm ebed.    Nemed a-benn eun nebeud deveziou, benn ar 7 a viz even, emaom da veza e-touez an 375 million a elektourien euz an Europ a-bez hag a zo  galvet da voti evid o Farlamant. Neo ket nebeud a dra. Neus nemed 30 vloaz zo ma vez votet gand an oll evel-se er 27 bro hag en em gav hirio dindan banniel an Europ da zibab an deputeed a gomz en o ano e Strasbourg hag e Brussell.    Neo ket dizeblant, moarvad, med diskredig eo deuet da veza hirio, a lavarer, eur halz euz an Europeaned e-keñver Unaniez an Europ. E-leiz a draou a vez divizet ganti koulskoude, hag o-devez eun efed a-vraz pe a-vihan war vuhez pemdezieg an oll. Daoust hag-eñ vez  greet tra-walh gand an Europ ? Daoust hag-eñ ne vez ket greet re ? Daoust hag-eñ vez greet mad ? Aze, dres, ni ema an dalh.    Ar pez a zo sur neo ket hepken gand Komision an Europ na gand Kuzul Ministred an Unaniez e vez divizet peb tra. Parlamant an Europ e-nevez e her ive da lavared. Kalz kreñvoh eo evid neo bet, ha kreñvaad a hellje ober choaz en amzer-da-zond, me-nevez muioh a halloud.  Setu perag on-eus soñjet kinnig deoh ober eun tamm beaj dre an Europ, just a-raog ar votadeg da  zond : euz Iwerzon da Vro-Hres, euz al Letoni dar Spagn, euz ar Pologn dan Alamagn. Choant on-oa da gleved war-eeun digand tud hag a zo o veva er broiou-ze penaoz e weler an Europ eno ha pehini eo o zantimant e gwirionez en he heñver.    Bretoned a oa bet anvet e Parlamant an Europ pemp bloaz zo : Bernard Poignant (PS) hag Ambroise Guellec (UMP). E-pad pemp bloaz eo bet hemañ an depute nemetañ a vefe bet biskoaz e Strasbourg hag a oar brezoneg : setu perag on-eus goullet digantañ displega e zoñj  war-eeun e brezoneg amañ e Brud Nevez. Christian Guyonvarch (UDB) a zo eñ e karg euz an aferiou european e Kuzul Rannvro Breiz : e zoñj e-neus ive war an doare gwella da gas an Europ war-raog.    *  * *    Aliez a-walh ho-peus bet tro da lenn skridou diwar e bluenn e Brud Nevez : kuiteet e-neus Remi Derrien ahanom e fin miz meurz. E vignoned e-neus fellet dezo skriva beb a bennad en e eñvor. En doare dezo oll da ziskouez pegen braz ar perz e-neus bet kemeret a-hed e vuhez evid ma  vevje or yez.    Brud Nevez